CELEX: 62009TA0366
Language: da
Date: 2012-06-13 00:00:00
Title: Sag T-366/09: Rettens dom af 13. juni 2012 — Insula mod Kommissionen (Voldgiftsbestemmelse — kontrakter om finansiering af forsknings- og udviklingsprojekter — kontrakterne Ecres, El Hierro, Islands 2010, Opet I, Opet II, Opet Ola, Respire, Sustainable Communities og Virtual Campus — manglende bilag og en del af de anmeldte udgifters manglende overensstemmelse med kontraktvilkårene — tilbagebetaling af forskud eller udbetalte beløb — delvis afvisning af søgsmålet — modkrav fremsat af Kommissionen)

21.7.2012   
            
            
               DA
            
            
               Den Europæiske Unions Tidende
            
            
               C 217/17
            
         Rettens dom af 13. juni 2012 — Insula mod Kommissionen
   (Sag T-366/09) (1)
   
   (Voldgiftsbestemmelse - kontrakter om finansiering af forsknings- og udviklingsprojekter - kontrakterne Ecres, El Hierro, Islands 2010, Opet I, Opet II, Opet Ola, Respire, Sustainable Communities og Virtual Campus - manglende bilag og en del af de anmeldte udgifters manglende overensstemmelse med kontraktvilkårene - tilbagebetaling af forskud eller udbetalte beløb - delvis afvisning af søgsmålet - modkrav fremsat af Kommissionen)
   2012/C 217/34
   Processprog: fransk
   
      Parter
   
   
      Sagsøger: Conseil scientifique international pour le développement des îles (Insula) (Paris, Frankrig) (ved advokaterne J.-D. Simonet og P. Marsal)
   
      Sagsøgt: Europa-Kommissionen (først ved A.M. Rouchaud-Joët og F. Mirza, derefter ved A.M. Rouchaud-Joët og D. Calciu, som befuldmægtigede, bistået af advokaterne L. Defalque og S. Woog)
   
      Sagens genstand
   
   Påstand om, at Retten i henhold til artikel 238 EF fastslår, dels at Kommissionens fordring på 114 996,82 EUR er ugrundet, dels at Kommissionens fordring på 253 617,08 EUR er delvis begrundet, og at Kommissionen tilpligtes at betale sagsøgeren en erstatning principalt på 146 261,06 EUR, subsidiært på 573 273,42 EUR.
   
      Konklusion
   
   
               1)
            
            
               Europa-Kommissionen frifindes i det søgsmål, der er anlagt af Conseil scientifique international pour le développement des îles (Insula).
            
         
               2)
            
            
               Insula betaler Europa-Kommissionen et beløb på 114 996,82 EUR med tillæg af morarenter på 2,5 % p.a. fra den 16. august 2009 og indtil fuldstændig betaling af nævnte beløb.
            
         
               3)
            
            
               Insula betaler Europa-Kommissionen et beløb på 253 617,08 EUR med tillæg af morarenter på 2,5 % p.a. at regne fra den 8. september 2009 og indtil fuldstændig betaling af nævnte beløb.
            
         
               4)
            
            
               I øvrigt frifindes Conseil scientifique international pour le développement des îles (Insula).
            
         
               5)
            
            
               Insula bærer sine egne omkostninger og betaler Kommissionens omkostninger.
            
         
      (1)  EUT C 282 af 21.11.2009.